Fl-Indja, ġew arrestati żewġ uffiċjali tal-pulizija suspettati li kienu parti minn ġemgħa ta’ rġiel li stupraw żewġ tfajliet ta’ 14 u 15-il sena u wara għallquhom ma’ siġra. Il-pulizija qed tfittex raġel ieħor wara li fil-villaġġ hemm rabja kbira u protesti mal-Indja kollha kontra l-vjiolenza sesswali. It-tfajliet instabu wara li għebu l-jum ta’ qabel meta marru fl-għelieqi jagħmlu l-bżonnijiet tagħhom għax id-dar m’għandhom toilet.